ایئربس بیلوگا ایکس ایل

پیرس: فرانس وچ وہیل مچھلی دی شکل دا طیارہ تیار کر لیا گیا اے جیہڑا باقاعدہ طور تے 2019 وچ پرواز شروع کرے گا۔

فرانس دی فضائی کمپنی ایئر بس نے ایس طیارے دا ناں 'بیلوگا ایکسل (Beluga XL) رکھیا اے۔ ایئر بس بیلوگا ایکسل نوں ساہمنے پاسیوں ایس انداز نال پینٹ کیتا گیا اے کہ اوہ بالکل وہیل مچھلی دی طرحاں لگدی اے۔ ایہہ ایئر بس 125 ٹن وزنی اے تے اوہدی لمبائی 63میٹر جد کہ اونچائی 19 میٹر اے۔

19 جولائی 2018 نوں ایس طیارے نے فرانس دے ٹولوز (Toulouse) ایئرپورٹ توں پہلی آزمائشی اڈان بھری، ایس موقع تے 10 ہزار لوک ایہہ منظر ویکھن لئی موجود سن۔ ایس طیارے دے ببل سیکشن وچ اضافی تھاں وی موجود اے جد کہ اک لوئرڈ کاک پٹ وی اے، جیہدے نال مرکزی ڈیک لئی تھاں بن دی اے تے ڈائریکٹ کارگو وچ آسانی رہندی اے۔ اگلے 10 مہینے وچ ایس ایئر بس دی 600 گھنٹے طویل ٹیسٹ فلائٹ دا تجربہ کیتا جاوے گا جد کہ ایہو جیہی چار توں پنج ایئر بساں وی تیار کیتیاں جان گیاں۔
حوالے

گٹھ:جہاز
گٹھ:ہوائی جہاز